钦定古今图书集成/明伦汇编/官常典/第759卷 > 王干城
## 钦定古今图书集成/明伦汇编/官常典/第759卷 > 王干城

按《潼川州志》：“‘干城，潼川人。自幼读书，气慷慨，性孝友，
闾里奇之。年三十未第，尝谓大丈夫立身报国，志在
乘时，何拘拘乃尔’？遂弃儒业，事孙吴。崇祯末，献贼煽
乱，巡抚邵捷春征取有能，干城往应之，所至必克。督
师杨嗣昌闻而重其人，授以游击，令干城分兵援剿。
及贼入夔门，势甚大，仓卒归里，拜庐墓，诀曰：‘忠孝两
难，后恐不复生为王氏子矣’！”会集义勇万馀，与贼数
战，殿卫流民，全活甚众。贼羡其勇，志在必得，因举全
师困干城于云台，内外无援，战三日不出，力穷矢尽，
奋臂大呼曰：“势至此，吾愿已矣！”力斩数人而死